75歲顏國樑年初曾昏迷15日 老婆霍潔貞親述搵師傅「續命」
曾於TVB經典處境劇《香港81》飾演「陳積」,現年75歲的顏國樑,2022年自揭患上第三期鱗狀細胞癌導致聲帶失去低音。近日與闊別螢幕30年的太太霍潔貞,罕現身受訪,講述年初走過鬼門關一事時仍猶有餘悸。
顏國樑精神比以前氣色好,接受化療及免疫治療後,今年一月初又遇癌症復發,昏迷留院半個月險入鬼門關。顏國樑與太太霍潔貞罕有合體現身,擔任梁思浩節目《直播靈接觸》嘉賓。顏太霍潔貞曾當藝人但息影近30年,近年一直陪伴老公對抗病魔。回想當日顏國樑入院:「嗰陣入去已經昏迷要搶救,搶救十幾分鐘後醫生話情況穩定啲,但隨時會再惡化轉差,要送去加護病房。」
梁思浩指回憶年初得知顏國樑出事:「嗰15日真係生死邊緣,你真係要多謝太太,真係令我好感動,佢周圍去拜託人希望你生存續到命。係佢嘅功德,所做嘅一切畀你返嚟。」
事後護士也說好危險,她說只要3分鐘內救不到就會死。原來在藥石無靈階段,顏國樑彌留之際,太太毅然請師傅「續命」,顏太指:「佢好困難吸緊純氧,每一秒都好用力、好辛苦呼吸,好似隨時會停止咁,心情真係好驚。去咗濟公廟誠心求拜,同埋拎佢平時寫嘅心經去化咗佢。」